
Утвърждавам:	




ПЛАН
за дейността на комисия по безопасност на движението по пътищата
в Детска градина „Слънце“, гр. Златица
за учебната 2025/2026 година

Настоящият План е приет на заседание на педагогически съвет с Протокол № …/ ………2025 година и утвърден със Заповед на Директора № /……10.2025 година 

ОСНОВНИ ЗАДАЧИ И ФУНКЦИИ НА КОМИСИЯТА ПО БДП 

1. Определя, а при необходимост променя и допълва своя състав в зависимост от нуждите за осигуряване на по-голяма ефективност и резултати от нейната дейност. 
2. Подпомага дейността на директора в осъществяването и контрола на обучението на децата от 3 до 7 години по БДП и създаването на условия за неговата ефективност, в реализацията на съвместни инициативи с различни организации по темите на безопасността. 
3. Изработва плана за работата на Комисията през учебната година, което включва: 
3.1. Планира тематиката за посещение на външни лектори и средства за хонорари и командировъчни разходи на лекторите. 
3.2. Планира квалификационната дейност на учителите, комисията по БДП и начина за финансиране. 
3.3. Осигурява учебните помагала и дидактическите материали за провеждане на ситуациите по БДП. 
4. Проучва необходимостта, набелязва мерки, изготвя информация и прави предложения към директора на детската градина за подобряване на учебно-материалната база за обучение по БДП. 
5. Преди започване на учебната година извършва преглед на пътната сигнализация около района на детската градина и изготвя доклад към директора на детската градина.
6. Прави преглед на съоръженията, монтирани пред входовете на детската градина, осигуряващи безопасност на децата – предпазни мантинели и пана, изкуствени препятствия на улицата за принудително намаляване скоростта на движение на МПС. 
7. Работа със семействата и родителите на децата. 
7.1. Организира осигуряването на помагала, светлоотразителни елементи по облеклото на децата. 
7.2. Организира посещения на родителите при провеждане на празници, състезания и викторини на децата по БДП. 
7.3. Организира родителски срещи по тематиката за възпитанието, обучението и опазване на децата в пътното движение, обсъждане на резултатите от образователния процес по БДП. 
8. Организира подготовката и организацията на състезания, празници и развлечения по БДП с децата от детската градина. 
9. Поддържа своята изпреварваща квалификация по БДП и предава опита си на другите педагогически специалисти в детската градина. 
10. В края на учебната година изготвя доклад-анализ за резултатите от работата на комисията по безопасност на движение по пътищата и резултатите от образователния процес по БДП. 
11. Отправя предложения към директора на детската градина за подобряване на прилежащата инфраструктура, материално-техническата база по БДП в детската градина и набелязва мерки за повишаване ефективността от обучението и възпитанието по БДП за новата учебна година. 

ОБЩИ ПОЛОЖЕНИЯ

1. Комисията по безопасност на движение по пътищата в Детска градина „Слънце“, гр.Златица е избрана на заседание на педагогически съвет с Протокол № …./ …...09..2025 година и утвърден със Заповед на Директора № …./…...10.2025 година 
Комисията по безопасност на движение по пътищата в Детска градина „Слънце“, гр. Златица e в състав: 
Председател:  Н. Божинова  
Членове:
1. М. Ланкова
2. Е. Савова

2. Планът на Комисията по безопасност на движение по пътищата в Детска градина „Слънце“, гр. Златица за учебната 2025/2026 г. е приет на заседание на педагогически съвет с Протокол № …../ ………..2025 година и утвърден със Заповед на Директора № ……/……10.2025 година 
3. Планът на комисията по безопасност на движение по пътищата в Детска градина „Слънце“, гр. Златица за учебната 2025/2026 г. е разработен на основание Закона за движение по пътищата, Правилник за прилагане Закона за движение по пътищата, Стратегия на МОН за изпълнение на Националната стратегия на Република България за подобряване на БДП за периода 2011-2020 г., Система за организация на дейностите, свързани с възпитанието и обучението по безопасност на движението по пътищата в системата на предучилищното и училищно образование, утвърдена със Заповед № РД 09-1289/31.08.2016 г. от министъра на образованието и науката. 

ЦЕЛ

1. Възпитание на транспортна култура и формиране на умения у децата да опазят здравето и живота си на пътя. 
2. Придобиване на основни знания и умения за разпознаване и оценка на критичните ситуации. 
3. Организиране и осигуряване на необходимите условия за ефективно и резултатно осъществяване на образователен процес по БДП в детската градина. 

ЗАДАЧИ

1. Формиране на система от специални знания, умения и навици, необходими за успешна адаптация на децата към условията на движението по пътя. 
2. Запознаване на децата с основните опасности, способи за тяхното предотвратяване и защита от въздействия с опасен характер, предизвикани от уличното движение. 
3. Повишаване нивото на професионалната подготовка на учителите по БДП. 
4. Създаване на оптимални условия за безопасно придвижване на родители и деца в прилежащите райони на детската градина. 
5. Ефективно използване на съвременните информационни и мрежови технологии за повишаване на качеството на образователния процес, въвеждане на иновационни образователни технологии и методи, обогатяване на учебното съдържание по БДП. 

ОЧАКВАНИ РЕЗУЛТАТИ

1. Обогатяване на личната култура на участниците в пътното движение. 
2. Формиране на трайни навици за безопасно движение на уличното платно. 

ОРГАНИЗАЦИЯ

1. Организацията се извършва от Директора на Детска градина „Слънце“, гр. Златица със съдействието на членовете на Комисията по безопасност на движение по пътищата в Детска градина „Слънце“. 
2. Обучението по БДП е задължително и се осъществява в съответствие с държавните образователни стандарти. 
3. През учебната година ситуациите по БДП се провеждат от учителите по групи, съобразени със специфичните условия за обучение и възпитание, т.е. по определен график, утвърден със заповед на директора на детската градина. 
4. Седмицата на пътната безопасност беше отбелязана в ДГ с театрална постановка като вниманието е насочено към уязвимите участници в движението по пътищата - децата. 

ДЕЙНОСТИ

Във връзка с обучението по безопасност на движението в ДГ „Слънце“ гр. Златица и 
ДГ „Слънце“- филиал гр. Златица през учебната 2025/2026 год. комисията по БДП постави следните задачи:

    Основни задачи:

МЕСЕЦ СЕПТЕМВРИ 2025 Г.

1. Изграждане на Комисията по безопасност на движение по пътищата (КБДП). 
Срок: 09.2025 г. Отг.: Директор 

2. Приемане на План на Комисията по безопасност на движение по пътищата (КБДП) на заседание на Педагогическия съвет. 
Срок: 09.2025 г. Отг.: Директор 

3. Запознаване на педагогическите специалисти с най-новите изисквания, свързани с обучението и възпитанието по БДП на децата от 3 до 7 годишна възраст. 
Срок: 09.2025 г. Отг.: Директор 

4. Приемане и съгласуване на плановете на отделните екипи от учители по групи за учебната година. 
Срок: 09.2025 г. Отг.: Председател на КБДП

МЕСЕЦ НОЕМВРИ 2025 Г.

1. Провеждане на „5-минутка“ по БДП – краткотрайно занимание, напомнящо на децата изискванията за безопасност на движението и задълженията им за безопасно поведение на улицата. 
Срок: 19.11.2025 год. Отг.: Учители по групи 

2. Провеждане на открита практика с децата от подготвителните групи с включване на презентации по БДП. 
Срок: 11.2025 г. Отг.: Учители по групи

МЕСЕЦ ДЕКЕМВРИ 2025 Г.

1. Изложба на детски рисунки на тема: „Моля Ви, шофьори спрете! Животът на децата запазете!” 
Срок: 12.2025 г. Отг.: Председател на КБДП 

2. Провеждане на викторина с децата по темата за безопасността на движение по пътищата. 
Срок: 12.2025 г. Отг.: Учители по групи 

МЕСЕЦ ЯНУАРИ 2026 Г. 

1. Доклад-анализ на Комисията по безопасност на движение по пътищата (КБДП) за ефективността от обучението по БДП в Детска градина „Слънце“ през първото полугодие на учебната 2025/2026 г. по отношение на: 
1.1. Повишаване информираността на децата и родителите за опасностите, които крие пътната обстановка. 
1.2. Ефективността от провеждането на планираните ситуации по БДП в различните възрастови групи. 
1.3. Ефективността от допълнителните форми на взаимодействие между различните институции по темата БДП. 
1.4. Ефективността от включването на интерактивни форми на обучение във възпитанието и обучението на децата в детската градина по БДП. 
Срок: 01.2026 г. Отг.: Председател на КБДП 

МЕСЕЦ МАЙ 2026 Г. 

1. Изготвяне и представяне на Доклад-анализ на Комисията по безопасност на движение по пътищата на заседание на Педагогическия съвет за резултатите от учебно възпитателния процес през учебната година по БДП. 
Срок: 05.2026 г. Отг.: Председател на УКБД


СЪВМЕСТНИ ИНИЦИАТИВИ С РОДИТЕЛСКАТА И ДРУГА ЗАИНТЕРЕСОВАНА ОБЩЕСТВЕНОСТ

(КАТ ,,Пътна полиция, Община, БЧК, неправителствени организации и др.) 
1. Ангажиране на родителската общност в оказване на помощ при провеждане на учебни ситуации, състезания, открити моменти и др. по темата на БДП. 
2. Провеждане на родителски срещи по групи

ПРИВЛИЧАНЕ НА СПОНСОРИ ЗА ОБОГАТЯВАНЕ НА МТБ НА ДЕТСКАТА ГРАДИНА И ОБЕЗПЕЧАВАНЕ НА ОБРАЗОВАТЕЛНИЯ ПРОЦЕС

1. Обогатяване оборудването на площадките по БДП в детската градина. 
2. Обогатяване на кътовете по БДП в детските занимални с библиотечен фонд на специализирана педагогическа, методическа и друга литература по темата 
3. Закупуване на демонстрационни табла за онагледяване. 
4. Закупуване на учебни помагала за самостоятелна работа на децата по БДП от всички възрастови групи. 


	
Конкретни теми разпределени през учебната година по групи:

І  група

Глобална тема – „Детето пешеходец“


Подтеми: 
1.Улицата, шумове и звуци – беседа и наблюдение
2.Пешеходци и автомобили – наблюдение
3.Светофар – другар – апликация
4.Мечета на разходка- подвижна игра


ІІ група

Глобална тема – „Внимание! Улица!“


Подтеми:
1. Кой къде се движи – наблюдение
2. Сам на улицата е опасно – разговор по серия картини
3. Нашата улица – колективна апликация
4. Приказка за пътя – куклен етюд
5. Горе-долу, ляво-дясно – музикална игра


ІІІ група

Глобална тема – „Улично движение“


Подтеми:
1. Какво знае и може малкия пешеходец – беседа и наблюдение
2. На улицата през различните сезони – наблюдение
3. Моят път до детската градина – разказ
4. Улично движение – рисуване
5. Веселият велосипед – подвижна игра


IV група
Глобална тема - „Уча се да се движа сам безопасно“


Подтеми:
1. Улицата не е място за игра – беседа и наблюдение
2. Деца и велосипеди – разказ по преживяване
3. Знам своето място в лекия автомобил – беседа
4. Нашият град – колективна апликация
5. Кръстовище – конструктивна игра

Зорка Веселинова

Директор, ДГ "Слънце", гр. Златица


